Úradný vestník L 312 , 27/11/2003 S. 0001 - 0013



Rozhodnutie Komisie z 26. novembra 2003, ktorým sa stanovuje vzor pasu pre pohyb psov, mačiek a fretiek vo vnútri spoločenstva (dokument uvedený pod číslom C(2003)4359) (Text s významom pre EHP) (2003/803/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie (ES) č. 998/2003 Európskeho parlamentu a Rady z 26. mája 2003 o požiadavkách na zdravie zvierat, ktoré sa uplatňujú pri neobchodnom pohybe spoločenských zvierat a ktoré dopĺňa smernicu 92/65/EHS [1], predovšetkým jeho druhý ods. článku 17, keďže: (1) článok 5, odsek 1, bod b) nariadenia (EK) č. 998/2003 stanovuje, že psy, mačky a fretky pri pohybe medzi členskými štátmi sú sprevádzané pasmi. Nariadenie takisto stanovuje vzory pasov, ktoré sa zavedú pre pohyb týchto zvierat. Nariadenie (EK) č. 998/2003 sa uplatňuje od 3. júla 2004. S ohľadom na uplatňovanie tých istých pravidiel pre pohyb zvierat vo vzťahu k obchodu bola doplnená smernica 92/65/EHS; (2) preto je potrebné vypracovať taký vzor pasu, ktorý bude možné použiť pre akýkoľvek pohyb psov, mačiek a fretiek medzi členskými štátmi. Vzor pasu by mal obsahovať podrobnosti o požiadavkách osvedčenia, týkajúcich sa vakcinácie proti besnote, ako aj o ostatných požiadavkách nariadenia (EK) č. 998/2003 o zdravotnom stave týchto zvierat. Pas by mal mať formát, ktorý je ľahko kontrolovateľný kompetentným orgánom; (3) vzor pasu by mal takisto poskytnúť priestor pre uvedenie ostatných vakcinácií, ktoré sa nevyžadujú podľa nariadenia (ES) č. 998/2003 pre pohyb psov, mačiek a fretiek medzi členskými štátmi a to tak, aby pas poskytol všetky potrebné informácie týkajúce sa zdravotného stavu dotknutých zvierat; (4) okrem toho vzor pasu by mal obsahovať časť pre uvedenie výsledkov klinického vyšetrenia a legalizáciu tak, aby sa mohol použiť aj pre pohyb zvierat mimo spoločenstva; (5) opatrenia uvedené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Toto rozhodnutie stanovuje vzor pasu pre pohyb spoločenských zvierat druhov psa, mačky a fretky medzi členskými štátmi ako sa uvádza v článku 5, odsek 1, bod b) nariadenia (ES) č. 998/2003 (vzor pasu). Článok 2 Vzor pasu je uvedený v prílohe I. Článok 3 Vzor pasu musí byť v súlade s dodatočnými požiadavkami uvedenými v prílohe II. Článok 4 Toto rozhodnutie sa bude uplatňovať od 3. júla 2004. Článok 5 Rozhodnutie je adresované všetkým členským štátom. V Bruseli 26. novembra 2003 Za Komisiu David Byrne člen Komisie [1] Ú. v. ES L 146, 13.6.2003, s. 1 -------------------------------------------------- PRÍLOHA I Vzor pasu pre pohyb spoločenských zvierat druhov psov, mačiek a fretiek medzi členskými štátmi podľa článku 2. +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- PRÍLOHA II 2. DODATOČNÉ POŽIADAVKY NA VZOR PASU V ZMYSLE ČLÁNKU 3 A. Formát vzoru pasov 1. Formát vzoru pasu bude jednotný. 2. Rozmer vzoru pasu je 100 x 152 mm. B. Povrch vzoru pasu 1. Farba: modrá (PANTONE REFLEXNÁ MODRÁ) a žlté hviezdy (PANTONE ŽLTÁ), ktoré sú umiestnené v hornej štvrtine s rozmiestnením ako je to u európskeho znaku. 2. Informácie na povrchu pasu sú v súlade s nasledovným: a) pas je vydaný v úradnom jazyku(och) členského štátu vydania; b) slová Európska únia a názov členského štátu vydania sú vytlačené podobným písmom; c) číslo vzoru pasu, ISO kód členského štátu vydania spolu s jedinečným číslom, sú vytlačené na povrchu vzoru pasu. C. Časti hlavičky, číslovanie strán a jazyky 1. Časti hlavičky (označené rímskymi číslicami) vo vzore pasu podľa prílohy I musia byť prísne dodržané. 2. Strany vo vzore pasu musia byť očíslované v päte každej strany. Na strane 1 je uvedený celkový počet strán pasu (1 z [uvedie sa celkový počet strán]). 3. Informácie musia byť poskytnuté v úradnom(ných) jazyku(och) členského štátu vydania a v anglickom jazyku. 4. Veľkosť a tvar políčok vzoru pasu uvedeného v prílohe I, je indikatívna a nie je povinná. --------------------------------------------------